en en en en en en en en en fr fr en da id en da da da da da da da da da da da da da de en nb en en da da da en en eo da da da de ca en de da en en en en da da ca en it da en en en en fa en en en en en en en da da fi da da da da sv da da en da da da en en da nb nb nb nb nb da en en en en pl en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en fr en en it it en it en en en ceb en en en en en zh it en de en de en en cs en en cs en en cs en en cs en en en cs en en en en cs en it en en it en en cs en it en en
28. I sikker havn i Bangkok! | John Rauhe's Bicycle Touring Blog
Etapen: Blue Ocean Suite (Pattaya) – Anajak Bangkok Hotel, 143km
Show map in new window
De sidste par dage har jeg undret mig (og irriteret mig) over at nogen lømler har fyret kinesere (små kanonslag) af i tide og utide (faktisk altid i utide). Men det er selvfølgelig fordi det er det kinesiske nytår! Det er sikkert også derfor der hænger kinesiske lamper rundt omkring (se evt. billeder fra forrige blogindlæg). Thaierne er ikke kinesere, men lader sjældent en mulighed for lidt festivitas gå fra sig!
Jeg havde egentligt planlagt at stå tidligt op, for måske kunne jeg nå de 150km til Bangkok i dag. Men, tænkte jeg da jeg vågnede; de sidste 3 cykeldage har jeg været smadret af bare 50kms cykling; så hvor stor er chancen for at jeg kan cykle 150km i dag? – jeg blev i sengen lidt længere….
Men da jeg først fik mig sat i sadlen (ved en 10 tiden) var jeg flyvende, intet mindre (der var også en fin rygvind, men stadig). Efter 20km overvejede jeg at prøve at nå Bangkok, efter 90km og stadig masser af energi, fandt jeg en kaffebar med WIFI og bestilte et Bangkok hotel til de sidste 4 nætter.
Det var en lidt træls rute i dag. Når man kommer tæt på Bangkok (indenfor 50 km af centrum) er der nærmest kun store veje ind i Bangkok, og de er ikke særligt sceniske. Man må dog cykle på nærmest alle veje her. Det er en stor fordel…
Hvor var det en fed afslutning på cykelturen: 1) At slutte i topform med den længste distance på turen. 2) At cykle ind i Bangkok som afslutning på turen, må være som at cykle op af Champs-Élysées som afslutning på Tour de France (måske ikke helt, men… 🙂 )
Jeg fandt et Bangkok-hotel i går, som så lækkert ud, med en brugerscore på Booking.com på 9/10 (det er *rigtigt* flot). Det var dét hotel jeg bookede fra kaffebaren, og nu hvor jeg er her, er det klart det bedste værelse jeg har haft på turen. Hotellet er ret nyt, og det er måske det der gør det så godt (hoteller ældes ret hurtigt herovre; byggesjusk? dårlig kvalitet? mangelfuld vedligehold?). Værelset er ret gennemført; lyset er afdæmpet (noget thaiere ikke gør meget i; mere (neon)lys er bedre; synes devicen at være), man kan slukke lamper uden at rejse sig fra sengen, møblerne matcher, det er pinligt rent, kunsten går igen i hele indretningen. Jeg har endda checket poolen, og den er vist nok stor nok til at svømme baner. Det er perfekt! (indtil videre). Hotellet koster 200DKK/nat – som så mange andre steder (det her er bare bedre).
Jeg har flyttet distrikt fra sidst jeg boede i Bangkok (sådan ca. 2,5 km sydpå). Jeg ville bare prøve noget andet som sidst…
#1: Chun Buri, en strandby ret tæt på Bangkok. Bangkok-thaierne kommer bare for dagen. Men hvor var der mange boder….
#2: 6 baner i hver retning og så lige en hævet motorvej ovenover.
#3: Vej, fodgængere, metro og mere vej i hvert sit plan
31. January, 2022 | Category: Thailand-2022
5 comments to 28. I sikker havn i Bangkok!
31/01/2022 at 17:18 · Reply
Ja miraklernes tid er ikke forbi John, nu var det lige dig og os, der nød godt af det.
Parker cyklen og nyd dagene i Bangkok på gåben.
31/01/2022 at 17:48 · Reply
Det var en lang distance. Godt du nåede helskindet frem. Det er voldsomme veje og motorbaner de har i Thailand – uha, det er vi ikke vant til.
Nu må du bare nyde de sidste dage, for som du skrev tidligere, er det jo også ferie!!
Det har været spændende, at følge dig endnu engang. Jeg kan fortælle dig, at du ikke er gået glip af noget her i DK, i hvert fald hvad vejret angår. Nyd solen og stranden m.m.
06/02/2022 at 21:26 · Reply
Tak fordi du fulgte med 🙂 Nu hvor jeg er kommet hjem kan jeg godt se at vejret var noget bedre i Thailand 🙂
04/02/2022 at 20:35 · Reply
Tak for turen BadminJohn
Kan det ikke passe, at jeg også har set dig cykle lidt rundt i Århus C ?
Bli’r det mon nogensinde til noget med den poker-aften..? ♠️♦️♣️♥️
06/02/2022 at 21:27 · Reply
Jeg bor i hvert fald i Aarhus C og jeg cykler en del så, det kunne vel tænkes at du har set mig på cyklen 🙂 Ja, kort aftenen må vi lige have snakket lidt mere om, nu er corona jo ikke en trussel mere 🙂
Leave a Reply Cancel reply
You can use these HTML tags
Save my name, email, and website in this browser for te next time I comment.
If A New Comment Is Posted:
Do Not Send Email Notifications.Send Email Notification ONLY If Someone Replies To My Comment(s).Send Email Notification Whenever A New Comment Is Posted.
28. I sikker havn i Bangkok!
26. Durian er prøvet!
24. På vejen igen!
22. Ren afslapning i paradis
21. Panik ved bussen…
20. Tilbage til Bangkok…
admin on 29. Afrunding
admin on 29. Afrunding
admin on 29. Afrunding
Anonymous on 29. Afrunding
Anonymous on 29. Afrunding
MP on 29. Afrunding
admin on 28. I sikker havn i Bangkok!
admin on 28. I sikker havn i Bangkok!
Anonymous on 28. I sikker havn i Bangkok!
Anonymous on 28. I sikker havn i Bangkok!
Anonymous on 28. I sikker havn i Bangkok!
admin on 26. Durian er prøvet!
Copyright © 2022 John Rauhe's Bicycle Touring Blog - All Rights Reserved
Powered by WordPress & Atahualpa